《惜红衣 咏荷花紫草》
清代·曹贞吉

影借氍毹，根连阡陌。都无人惜。翠盖红衣，佳名倩谁锡。

盈盈带露，刬袜过、茜裙留迹。春碧。行尽断芜，怕王孙岑寂。

斜阳弄赤。山抹烟光，丁香也无色。几番风信曾否。

记开日。莫是云英潜化，满地乱琼狼籍。惹牧童惊问，蜀锦甚时铺得。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。